**GUVERNUL ROMÂNIEI**



**HOTĂRÂRE**

**privind aprobarea măsurilor de organizare și funcționare, precum și de reorganizare ale Regiei Naționale a Pădurilor - Romsilva**

În temeiul art. 108 din Constituția României, republicată, precum și al art. 32 alin.(2) din Legea nr. 331/2024 privind Codul silvic, cu modificările și completările ulterioare,

**Guvernul României** adoptă prezenta hotărâre:

**CAPITOLUL I – Dispoziții generale**

**Art. 1.** - (1) Regia Națională a Pădurilor – Romsilva, denumită în continuare Romsilva, este persoana juridică, cu sediul central în municipiul București, str. Petricani nr. 9 A, sectorul 2, și funcționează pe bază de gestiune economică și autonomie financiară.

(2) Romsilva funcționează ca regie autonomă de interes național, aflată sub autoritatea statului, prin autoritatea publică centrală pentru silvicultură, denumită în continuare Autoritate.

(3) Romsilva se organizează și funcționează potrivit prevederilor prezentei hotărâri.

**Art. 2.** - (1) Romsilva este organizată astfel:

1. structura centrală;
2. unități fără personalitate juridică, respectiv direcții silvice și Complexul Silva, prevăzute în anexa nr. 1 la prezenta hotărâre.

(2) Romsilva are în subordinea sa unități cu personalitate juridică, prevăzute în anexa nr. 2 la prezenta hotărâre.

**Art.3.** -(1) Patrimoniul propriu al Romsilva, înregistrat în evidențele contabile la data de 31 decembrie 2024, este în valoare de 459.376.512 lei, fiind constituit prin însumarea patrimoniilor unităților din structura sa.

(2) Romsilva are în administrare fondul forestier proprietate publică și privată a statului, înregistrat ca atare în amenajamentele silvice și în cercetarea statistică "SILV 1", terenurile aferente activității de creștere și ameliorare a cabalinelor, evidențiate în cercetarea statistică "AGR1", precum și fondul funciar atribuit conform legii și cabalinele proprietate publică a statului.

(3) Romsilva folosește bunurile pe care le are în patrimoniu în vederea realizării scopului pentru care a fost constituită, în condițiile legii.

(4) Bunurile proprietate publică a statului, administrate de Romsilva, se evidențiază în mod distinct în patrimoniul acesteia și au regimul prevăzut de lege.

(5) Activul și pasivul patrimonial al unităților care se reorganizează se preiau de unitățile nou-înființate, prevăzute în anexa nr. 1.

(6) Unitățile fără personalitate juridică prevăzute în anexa nr. 1, se subrogă în toate drepturile și obligațiile unităților din care sunt constituite.

**CAPITOLUL II – Scopul și obiectul de activitate**

**Art. 4. -** (1) Romsilva are ca scop principal administrarea fondului forestier proprietate publică și privată a statului pentru gestionarea durabilă a pădurilor, consolidarea rezilienței lor și creșterea contribuției acestora la limitarea efectelor schimbărilor climatice.

(2) Activitatea principală desfășurată de către Romsilva este "Silvicultură și alte activități forestiere", clasa CAEN 0210.

(3) Romsilva desfășoară, în fondul forestier proprietate publică a statului pe care îl administrează, și alte activități suplimentare administrării, în condiții de eficiență economică, după cum urmează:

1. cultivarea cerealelor (excluzând orezul), plantelor leguminoase şi a plantelor oleaginoase – clasa 0111;
2. cultivarea legumelor şi a pepenilor, a rădăcinoaselor şi tuberculiferelor - clasa 0113;
3. cultivarea altor plante din culturi nepermanente – clasa 0119;
4. cultivarea fructelor seminţoase şi sâmburoase – clasa 0124;
5. cultivarea altor pomi fructiferi, a arbuștilor fructiferi, căpșunilor şi a nuciferelor - clasa 0125
6. cultivarea plantelor pentru prepararea băuturilor - clasa 0127;
7. cultivarea condimentelor, plantelor aromatice, medicinale şi a plantelor de uz farmaceutic – clasa 0128;
8. cultivarea altor plante permanente – clasa 0129;
9. cultivarea plantelor pentru înmulțire - clasa 0130;
10. creșterea cailor şi a altor cabaline- clasa 0143;
11. creșterea altor animale - clasa 0148;
12. activități în ferme mixte (cultura vegetală combinată cu creșterea animalelor) - clasa 0150;
13. activități auxiliare agriculturii şi activități după recoltare – grupa 016
14. vânătoare, capturarea cu capcane a vânatului şi activități de servicii anexe vânătorii - clasa 0170;
15. exploatare forestieră – clasa 0220;
16. colectarea produselor forestiere nelemnoase din flora spontană – clasa 0230;
17. activități și servicii anexe silviculturii – clasa 0240;
18. pescuitul şi acvacultura – diviziunea 03;
19. extracția pietrei, nisipului şi argilei – grupa 081;
20. prelucrarea și conservarea fructelor și legumelor – clasa 1039;
21. fabricarea preparatelor pentru hrana animalelor de fermă - clasa 1091;
22. tăbăcirea şi finisarea pieilor; prepararea şi vopsirea blănurilor - clasa 1511;
23. prelucrarea lemnului, fabricarea produselor din lemn şi plută, cu excepția mobilei; fabricarea articolelor din paie şi din alte materiale vegetale împletite – diviziunea 16;
24. tăierea, fasonarea şi finisarea pietrei – grupa 237;
25. repararea şi întreținerea navelor şi bărcilor, civile- clasa 3315;
26. producția de energie electrică din resurse neregenerabile – clasa 3511;
27. producția de energie electrică din resurse regenerabile – clasa 3512;
28. activități de recuperare a materialelor reciclabile – diviziunea 38;
29. construcții de clădiri – diviziunea 41;
30. lucrări de geniu civil - diviziunea 42;
31. lucrări speciale de construcții - diviziunea 43;
32. comerț cu ridicata – diviziunea 46;
33. comerț cu amănuntul – diviziunea 47;
34. transporturi rutiere de mărfuri şi servicii de mutare – grupa 494;
35. alte transporturi terestre de călători - grupa 493;
36. depozitări - grupa 521;
37. activități anexe pentru transporturi - grupa 522;
38. hoteluri şi alte facilități de cazare - diviziunea 55;
39. restaurante și servicii de alimentație – diviziunea 56;
40. activități de editare a cărților, ziarelor, revistelor şi alte activități de editare – grupa 581;
41. activități de programare și activități de consultanță în tehnologia informației – diviziunea 62;
42. activități ale portalurilor web, prelucrarea datelor, administrarea paginilor web şi activități conexe- diviziunea 63;
43. tranzacții imobiliare - diviziunea 68;
44. administrarea imobilelor pe bază de tarife cu contract – clasa 6832;
45. elaborarea de studii de impact asupra mediului, bilanțuri de mediu, studii pedo-staţionale, condiționarea, conservarea şi testarea calității semințelor forestiere, testarea în vederea omologării de substanțe utile pentru silvicultură (pesticide, erbicide, îngrășăminte, stimulatori etc.) şi altele - clasa 7010;
46. activități de consultanță în afaceri și management – grupa 702;
47. activități de arhitectură, inginerie şi servicii de consultanță tehnică legate de acestea – grupa 711;
48. activități de testări şi analize tehnice – grupa 712;
49. cercetare-dezvoltare în științe naturale şi inginerie – grupa 721;
50. publicitate, activități de studiere a pieței și relații publice – diviziunea 73;
51. alte activități profesionale, științifice şi tehnice – diviziunea 74;
52. activități veterinare – diviziunea 75;
53. activități ale agențiilor turistice şi ale tur-operatorilor; alte servicii de rezervare şi asistență turistică – diviziunea 79;
54. activități de peisagistică și servicii pentru clădiri – diviziunea 81;
55. activități de întreținere peisagistică – clasa 8130;
56. alte forme de învățământ – grupa 855;
57. activități de servicii-suport pentru învățământ – grupa 856;
58. activități ale bibliotecilor, arhivelor, muzeelor şi alte activități culturale – diviziunea 91;
59. activități ale grădinilor botanice, zoologice şi ale rezervațiilor naturale – grupa 914;
60. activități sportive, recreative şi distractive – diviziunea 93;
61. activități ale altor organizații n.c.a. – clasa 9499.

Art. 5. - (1) Romsilva recoltează, prelucrează și valorifică produse lemnoase specifice fondului forestier, precum și produse nelemnoase specifice fondului forestier, prevăzute la art. 99 din Legea nr. 331/2024, cu modificările și completările ulterioare, în condiții de eficiență economică și gestionare durabilă a resursei.

(2) Produsele lemnoase sunt cele prevăzute la art. 99 alin. (1)-(3) din Legea nr. 331/2024, cu modificările și completările ulterioare. Produsele nelemnoase specifice fondului forestier sunt cele prevăzute la art. 99 alin. (4) din Legea nr. 331/2024, cu modificările și completările ulterioare, precum și animalele de interes cinegetic din crescătorii şi din cuprinsul fondurilor cinegetice, carnea de vânat, trofeele de vânat şi coarnele căzute în mod natural, peștele din apele de munte, din păstrăvării, bălți şi iazuri din fondul forestier, așa cum sunt prevăzute la art. 32 alin. (4) din Legea nr. 331/2024, cu modificările și completările ulterioare și potrivit Legii vânătorii și a protecției fondului cinegetic nr. 407/2006, cu modificările și completările ulterioare.

(3) Romsilva recoltează, exploatează, prelucrează şi valorifică produse nelemnoase specifice fondului forestier doar în condiții de eficiență economică.

(4) Romsilva exploatează lemn din fondul forestier proprietate publică a statului prin încheierea unor contracte de prestări servicii cu operatori economici atestați pentru activitatea de exploatare forestieră și/sau cu subunitățile proprii atestate pentru activitatea de exploatare forestieră doar în condiții de eficiență economică, potrivit art. 101 alin. (2) și art. 110 alin. (1) lit. g) din Legea nr. 331/2024, cu modificările și completările ulterioare.

(5) Romsilva întreține și repară drumurile forestiere și căile ferate forestiere aflate în administrare prin încheierea unor contracte de prestări servicii cu operatori economici și/sau cu subunitățile proprii potrivit art. 115 alin. (1) din Legea nr. 331/2024, cu modificările și completările ulterioare, doar în condiții de eficiență economică.

(6) Romsilva desfășoară activități de creștere, exploatare și ameliorare a cabalinelor potrivit art. 4 alin. (1) și art. 6 alin. (2) din Ordonanța de urgență a Guvernului nr. 139/2002 privind desființarea Societății Naționale ”Cai de Rasă” - S.A. şi preluarea patrimoniului acesteia de către Regia Naţională a Pădurilor, aprobată cu modificări prin Legea nr. 24/2003, cu modificările și completările ulterioare.

(7) Romsilva administrează sau prestează servicii silvice minimale/tehnice pentru terenurile din fondul forestier aparținând altor proprietari, pe bază de contract/act de constatare/act administrativ de suspendare a serviciului silvic precum și pentru vegetația forestieră din afara fondului forestier, potrivit art. 31 din Legea nr. 331/2024, cu modificările și completările ulterioare.

(8) Romsilva administrează prin unitățile sale cu personalitate juridică prevăzute la pct. 1-22 din anexa nr. 2 ariile naturale protejate atribuite pe bază de contract de administrare de către autoritatea responsabilă, potrivit art. 16 alin. (2) și art. 18 alin. (1) lit. b) din Ordonanța de urgență a Guvernului nr. 57/2007 privind regimul ariilor naturale protejate, conservarea habitatelor naturale, a florei și faunei sălbatice, aprobată cu modificări şi completări prin Legea nr. 49/2011, cu modificările și completările ulterioare.

(9) Romsilva se poate asocia cu persoane juridice, române sau străine, pentru realizarea unor activități de interes comun, corespunzătoare obiectului său de activitate, în conformitate cu prevederile art. 33 și 35 din Legea nr. 15/1990 privind reorganizarea unităților economice de stat ca regii autonome și societăți comerciale, cu modificările și completările ulterioare.

**CAPITOLUL III – Atribuții și competențe**

Art. 6. - Romsilva are următoarele atribuții și competențe principale:

1. În domeniul silviculturii, exploatării lemnului și cinegetic:
	1. aplică Strategia Națională pentru Păduri – 2030, aprobată prin Hotărârea Guvernului nr. 1227/2022, potrivit domeniului de competență;
	2. asigură administrarea fondului forestier proprietate publică și privată a statului, precum şi a celui aparținând altor deținători pe care îl are în administrare pe bază de contract, potrivit art. 32, art. 33 alin. (1) lit b) si art. 34 alin. (1) din Legea nr. 331/2024, cu modificările și completările ulterioare;
	3. asigură, prin ocoale silvice nominalizate, prestarea de servicii silvice tehnice, în păduri aparținând altor deținători decât statul, cu care încheie contracte de administrare sau de prestări servicii silvice tehnice, cu respectarea principiului teritorialității, potrivit art. 31 din Legea nr. 331/2024, cu modificările și completările ulterioare;
	4. asigură, prin ocoale silvice nominalizate, prestarea de servicii silvice tehnice în vegetația forestieră din afara fondului forestier național, pe bază de contract încheiat cu proprietarii de terenuri, potrivit art. 31 din Legea nr. 331/2024, cu modificările și completările ulterioare;
	5. asigură, prin ocoale silvice nominalizate, paza și servicii silvice minimale pentru suprafețele de fond forestier preluate în baza actelor de constatare, prevăzute în art. 31 din Legea nr. 331/2024 privind Codul silvic, cu modificările și completările ulterioare, sau a actelor administrative de suspendare a serviciului cu specific silvic, în conformitate cu prevederile Legii nr. 374/2006 privind suspendarea serviciului public cu specific silvic pentru proprietarii terenurilor forestiere pentru care au fost emise documentele prevăzute la art. III alin. (1) din Legea nr. 169/1997 pentru modificarea şi completarea Legii fondului funciar nr. 18/1991, cu modificările și completările ulterioare;
	6. asigură finanțarea lucrărilor necesare administrării fondului forestier proprietate publică și privată a statului și desfășurării corespunzătoare a activității, în conformitate cu prevederile art. 31 din Legea nr. 331/2024, cu modificările și completările ulterioare;
	7. asigură elaborarea amenajamentelor silvice pentru fondul forestier proprietate publică și privată a statului aflat în administrare și urmărește modul de implementare a acestora pe toată perioada de valabilitate, în conformitate cu prevederile art. 23 alin. (2) lit. a) din Legea nr. 331/2024, cu modificările și completările ulterioare;
	8. ia măsuri de lichidare a enclavelor din fondul forestier proprietate publică a statului aflate în administrare, de comasare a terenurilor și de corectare a perimetrului fondului forestier aflat în administrare prin inițierea de schimburi de terenuri, în conformitate cu prevederile art. 56 din Legea nr. 331/2024, cu modificările și completările ulterioare;
	9. ia măsuri pentru înscrierea în sistemul integrat de cadastru și carte funciară a dreptului de proprietate publică și privată a statului asupra imobilelor din fondul forestier aflat în administrare, în conformitate cu prevederile art. 36 din Legea nr. 331/2024, cu modificările și completările ulterioare;
	10. demarează și susține procedurile administrative/juridice pentru soluționarea ocupațiilor/litigiilor din fondul forestier proprietate publică și privată a statului aflat în administrare, în conformitate cu prevederile art. 37 din Legea nr. 331/2024, cu modificările și completările ulterioare;
	11. propune și/sau avizează scoaterea definitivă sau ocuparea temporară a unor terenuri din fondul forestier și întocmește documentele tehnice specifice, în conformitate cu prevederile art. 44 alin. (1) din Legea nr. 331/2024, cu modificările și completările ulterioare;
	12. propune schimbarea categoriei de folosință a terenurilor cu destinație forestieră din fondul forestier proprietate publică a statului, în conformitate cu prevederile art. 47 din Legea nr. 331/2024, cu modificările și completările ulterioare;
	13. îndeplinește atribuțiile prevăzute la art. 53 din Legea nr. 331/2024, cu modificările și completările ulterioare, referitoare la exercitarea dreptului de preempțiune în cazul cumpărării de terenuri forestiere.
	14. achiziționează, în numele statului, cu prioritate terenuri din fondul forestier încadrate în categoria ecosistemelor cu valoare ridicată de conservare, în conformitate cu prevederile art. 87 alin. (5) din Legea nr. 331/2024, cu modificările și completările ulterioare;
	15. preia în administrare terenuri degradate din domeniul privat şi public al statului, incluse în perimetrele de ameliorare şi prevăzute a fi împădurite; cheltuielile pentru proiectarea și execuția acestor lucrări se suportă din fondul de ameliorare a fondului funciar cu destinație silvică, din alocații de la bugetul de stat sau din alte surse, potrivit prevederilor art. 9 alin. (1) din Legea nr. 100/2010 privind împădurirea terenurilor degradate, cu modificările ulterioare;
	16. asigură paza fondului forestier, inclusiv prin utilizarea de mijloace tehnice moderne, în conformitate cu prevederile Legii nr. 331/2024, cu modificările și completările ulterioare;
	17. aplică și respectă normele tehnice specifice de prevenire și de apărare împotriva incendiilor, în conformitate cu prevederile art. 98 din Legea nr. 331/2024, cu modificările și completările ulterioare;
	18. organizează şi execută, prin unitățile/subunitățile din structura sa, în conformitate cu prevederile amenajamentelor silvice, sau altor studii de specialitate/proiecte tehnice prevăzute de lege, lucrările de regenerare şi de reconstrucție ecologică a pădurilor pe care le administrează, lucrările de îngrijire și conducere a arboretelor și tratamentele silviculturale şi de întreținere a regenerărilor, în conformitate cu prevederile art. 74 din Legea nr. 331/2024, cu modificările și completările ulterioare;
	19. asigură producerea şi utilizarea de materiale forestiere de reproducere, în conformitate cu prevederile art. 76 din Legea nr. 331/2024, cu modificările și completările ulterioare;
	20. poate realiza împăduriri în afara fondului forestier, precum şi împăduriri pentru înființarea perdelelor forestiere de protecție, în conformitate cu prevederile art. 74 din Legea nr. 331/2024, cu modificările și completările ulterioare;
	21. realizează lucrările de depistare, prognoză și combatere a bolilor și dăunătorilor în conformitate cu normele tehnice/ghiduri de bună practică privind protecția pădurilor, în conformitate cu prevederile art. 79 alin. (2) din Legea nr. 331/2024, cu modificările și completările ulterioare;
	22. amplasează şi evaluează, în condițiile legii, volumul de lemn care urmează să se recolteze anual din pădurile pe care le administrează/pentru care asigură servicii silvice, în conformitate cu prevederile art. 23 din Legea nr. 331/2024, cu modificările și completările ulterioare;
	23. exercită cu personalul silvic controlul de specialitate în condițiile art. 131 din Legea nr. 331/2024, cu modificările și completările ulterioare;
	24. asigură recoltarea și valorificarea produselor lemnoase specifice fondului forestier, în conformitate cu prevederile art. 99 alin. (1)-(3) din Legea nr. 331/2024, cu modificările și completările ulterioare;
	25. valorifică produsele nelemnoase aferente fondului forestier, în conformitate cu prevederile art. 99 alin. (4) din Legea nr. 331/2024, cu modificările și completările ulterioare;
	26. execută, cu secțiile atestate sau prin operatori economici atestați, lucrări de exploatare a lemnului pe picior din pădurile pe care le administrează, în condițiile art. 101 alin. (2) și art. 110 alin. (1) lit. g) din Legea nr. 331/2024, cu modificările și completările ulterioare;
	27. achiziționează materiale lemnoase prelucrate;
	28. asigură proiectarea și realizarea lucrărilor de construire/reabilitare/refacere/întreținere și reparare a căilor forestiere de transport şi proiectarea/construirea/întreținerea/ refacerea/repararea lucrărilor de amenajare a bazinelor hidrografice torențiale, în condițiile art. 114 din Legea nr. 331/2024, cu modificările și completările ulterioare;
	29. expropriază în numele statului, în condițiile legii, terenurile necesare realizării sistemului național al perdelelor forestiere de protecție, pentru împădurirea terenurilor degradate și altele asemenea, în condițiile Legii nr. 289/2002 privind perdelele forestiere de protecție, cu modificările și completările ulterioare;
	30. sprijină, în condițiile legii, deținătorii de terenuri din afara fondului forestier în realizarea de plantații şi de perdele forestiere;
	31. gestionează fondurile cinegetice și piscicole din apele de munte care îi sunt atribuite în condițiile legii, potrivit art. 7 lit. b) din Legea nr. 407/2006, cu modificările și completările ulterioare;
	32. valorifică în condițiile legii materialele lemnoase confiscate, sumele obținute având destinația prevăzută de art. 152 alin. (1) și din Legea nr. 331/2024, cu modificările și completările ulterioare și art. 36 din Legea nr. 171/2010 privind stabilirea și sancționarea contravențiilor silvice, cu modificările și completările ulterioare;
	33. participă cu produse la expoziții şi târguri din țară şi din străinătate, putând organiza, la rândul său, asemenea manifestări;
	34. elaborează, aprobă, după caz, atribuie sau contractează şi evaluează programele de cercetare științifică, de asistență tehnică şi de proiectare şi dezvoltare tehnologică finanțate din bugetul propriu sau din alte surse, în condițiile legii;
	35. gestionează, valorifică şi implementează rezultatele cercetării științifice şi ale dezvoltării tehnologice în pădurile administrate;
	36. deține și utilizează nave fluviale în scopul administrării pădurilor și a ariilor naturale protejate situate în zona Dunării şi a unor ape interioare;
	37. poate asigura realizarea proiectelor de îmbunătățiri funciare în domeniul silvic și proiecte de drumuri forestiere şi poate asigura asistența tehnică de specialitate;
	38. poate elabora studii de impact asupra mediului, bilanțuri de mediu, studii pedostaţionale;
	39. participă la grupurile de lucru constituite la nivelul Autorității pentru elaborarea și sau modificarea actelor normative din domeniul de activitate;
	40. participă la implementarea politicilor, strategiilor și planurilor guvernamentale în domeniul de activitate;
	41. cooperează cu entități interesate din țară şi din străinătate în vederea realizării schimbului de informații și de bune practici în domeniul de activitate;
	42. participă la simpozioane, conferințe, evenimente, manifestări științifice, întâlniri de lucru, manifestări tradiționale din țară și străinătate în domeniul de activitate;
	43. poate deține calitatea de membru în rețele sau organizații internaționale și naționale în domeniul de activitate.
	44. utilizează sistemul informatic integrat pentru păduri dezvoltat de către Autoritate;
	45. evaluează terenurile forestiere din proprietatea publică și vegetația forestieră aferentă acestora, în condițiile art. 55 alin. (1) din Legea nr. 331/2024, cu modificările și completările ulterioare;
	46. evaluează terenurile forestiere care fac obiectul trecerii din proprietatea publică a statului în proprietatea privată a acestuia în vederea reconstituirii dreptului de proprietate, în condițiile art. 55 alin. (1) din Legea nr. 331/2024, cu modificările și completările ulterioare.

**B. În domeniul ariilor naturale protejate:**

1. asigură managementul conservării biodiversității și promovarea dezvoltării durabile prin intermediul unităților sale cu personalitate juridică constituite în scopul administrării, în condițiile art. 16 alin. (2) și art. 18 alin. (1) lit. b) din Ordonanța de urgență a Guvernului nr. 57/2007, aprobată cu modificări şi completări prin Legea nr. 49/2011, cu modificările și completările ulterioare, a parcurilor naționale, a parcurilor naturale, a ariilor naturale protejate care se suprapun geografic cu acestea și a altor arii naturale protejate preluate în administrare de la autoritatea responsabilă, conform prevederilor legale și contractelor de administrare încheiate cu aceasta;
2. asigură coordonarea metodologică a unităților sale cu personalitate juridică prevăzute la pct. 1-22 din anexa nr. 2 în ceea ce privește administrarea ariilor naturale protejate atribuite precum și a altor zone protejate aflate în administrare;
3. asigură finanțarea unităților cu personalitate juridică prevăzute la pct. 1-22 din anexa nr. 2 și dotarea acestora cu mijloace tehnice și administrative necesare asigurării managementului eficient al ariilor naturale protejate administrate;
4. implementează și după caz, participă în calitate de partener, la implementarea proiectelor dedicate conservării biodiversității și ariilor naturale protejate;
5. aprobă depunerea de către unitățile cu personalitate juridică prevăzute la pct. 1-22 din anexa nr. 2 a cererilor de finanțare și implementarea proiectelor cu finanțare națională și/sau externă;
6. propune prin unitățile cu personalitate juridică prevăzute la pct. 1-22 din anexa nr. 2 tarifele pentru serviciile prestate/oferite terților spre aprobare prin ordin al conducătorului Autorității, în conformitate cu prevederile art. 30 din Ordonanța de urgență a Guvernului nr. 57/2007 privind regimul ariilor naturale protejate, conservarea habitatelor naturale, a florei și faunei sălbatice, aprobată prin Legea nr. 49/2011, cu modificările și completările ulterioare;
7. elaborează regulamentele și planurile de management ale ariilor naturale protejate administrate prin unitățile cu personalitate juridică prevăzute la pct. 1-22 din anexa nr. 2, în condițiile art. 21 din Ordonanța de urgență a Guvernului nr. 57/2007, aprobată cu modificări şi completări prin Legea nr. 49/2011, cu modificările și completările ulterioare;
8. elaborează și transmite anual autorității responsabile, prin unitățile cu personalitate juridică prevăzute la pct. 1-22 din anexa nr. 2, rapoartele anuale de activitate privind administrarea ariilor naturale protejate atribuite, conform obligațiilor contractuale asumate;
9. analizează și avizează amenajamentele silvice care se suprapun peste ariile naturale protejate aflate în administrare, precum și modificările la acestea;
10. analizează şi emite avize, acorduri, puncte de vedere, condiții specifice în condițiile legii, prin unitățile sale cu personalitate juridică, pentru planuri, programe, activități și lucrări propuse în ariile naturale protejate pe care le administrează;
11. încheie parteneriate prin unitățile cu personalitate juridică prevăzute la pct. 1-22 din anexa nr. 2 cu persoane juridice de drept public și privat, și organizații neguvernamentale pentru desemnarea și dezvoltarea destinațiilor de ecoturism.

**C. În domeniul creșterii, exploatării și ameliorării cabalinelor:**

1. aplicarea strategiei și implementarea programelor de ameliorare genetică a cabalinelor de rasă;
2. creșterea, calificarea și exploatarea efectivelor de cabaline din hergheliile proprii;
3. organizează şi coordonează activități de reproducție, creștere şi sanitar-veterinare în vederea realizării efectivelor pe rase, conform programului stabilit, în hergheliile proprii;
4. stabilește profilul hergheliilor sale, pe termen scurt, mediu şi lung, menținând rasele aflate în pericol de dispariție și a celor vulnerabile ca depozite de gene;
5. organizează şi desfășoară activități de cercetare științifică direct sau în colaborare cu celelalte unități din domeniul cercetării zootehnice;
6. coordonează mișcările de reproducători şi ale altor categorii de cabaline între secții;
7. ține registrele genealogice pentru efectivele de cai de rasă din secțiile proprii şi sistematizează informațiile privind identificarea, înmatricularea, autorizarea la reproducție, activitatea de reproducție şi mișcările reproducătorilor între herghelii;
8. organizează baza materială pentru realizarea programelor economice, de cercetare şi sport pentru secțiile sale privind materialul de reproducție, medicamentele, vaccinurile, precum şi a propunerilor de investiții;
9. participă la activitatea organismelor internaționale din domeniu şi realizează operațiunile de cooperare economică internațională în domeniul său de activitate;
10. organizează dresajul, antrenamentul şi testează cabalinele prin curse cu public, pe hipodromurile proprii şi pe alte hipodromuri din țară şi din străinătate, organizează activități sportive şi efectuează investiții pentru sportul hipic;
11. cultivă, în cele mai bune condiții, terenurile arabile, îmbunătățește pajiștile, exploatează pășunile împădurite şi terenurile cu vegetație forestieră, în vederea obținerii cantităților de furaje necesare secțiilor sale şi a altor produse destinate vânzării;
12. stabilește, în urma lucrărilor de clasare, destinația cabalinelor pe categorii, inclusiv transferul la alte unități şi subunități ale sale şi comercializarea, putând valorifica cabaline din patrimoniul propriu sau din domeniul privat al statului;
13. organizează promovarea exemplarelor de cabaline valoroase din hergheliile Romsilva, pe plan național şi internațional, prin organizarea de competiții sportive, târguri şi expoziții şi prin participarea la acestea;
14. poate închiria cabaline, manejuri, hipodromuri, grajduri şi alte bunuri;
15. are dreptul să facă schimburi de cabaline de reproducție, precum şi achiziții/închirieri de cabaline pentru reproducție, cu respectarea legislației în vigoare.

**Art. 7.** - Alte atribuții şi competențe ale Romsilva sunt:

1. poate presta servicii, inclusiv de transport, şi poate executa lucrări pentru terți, potrivit obiectului său de activitate, în condiții de eficiență economică;
2. realizează operațiuni de comerț, în vederea valorificării eficiente a produselor specifice fondului forestier şi a altor produse, în condiții de eficiență economică;
3. desfășoară activități de arhitectură, inginerie şi servicii de consultanță tehnică legate de acestea, precum şi activități de testări şi analize tehnice, în țară şi în străinătate, în condiții de eficiență economică;
4. stabilește relații specifice domeniului său de activitate cu alte persoane juridice şi fizice, române sau străine;
5. organizează şi desfășoară acțiuni de turism, silvoturism, și agrement, de echitație și turism ecvestru, acțiuni pe hipodromuri, precum și alimentație publică în spații proprii;
6. asigură servicii hoteliere, de cazare şi masă, în spațiile proprii cu această destinație, în condițiile legii, în condiții de eficiență economică;
7. închiriază, în condițiile legii, bunuri din patrimoniul propriu;
8. stabilește prețuri și tarife pentru lucrări, produse şi servicii din domeniul său de activitate;
9. realizează politica de credite şi a altor surse de finanțare, de programare şi executare a activității economico-financiare, întocmește bugetul de venituri şi cheltuieli, urmărește execuția acestuia şi asigură repartizarea profitului conform destinației aprobate;
10. desfășoară activități de promovare a imaginii Romsilva, de ziaristică şi publicitate, editează, tipărește şi difuzează lucrări științifice, tehnice şi de informare specifice domeniului său de activitate;
11. desfășoară activități muzeale cu specific silvic și cinegetic;
12. urmărește și răspunde de depozitarea în siguranță a patrimoniului muzeal existent în conformitate cu legislația în vigoare;
13. desfășoară activități de conservare și restaurare în vederea menținerii stării de sănătate a bunurilor de importanță științifică;
14. realizează proiecte și programe educaționale pentru preșcolari, școlari, liceeni, adulți;
15. organizează expoziții permanente și temporare;
16. participă la evenimentele culturale cu expoziții temporare, atât în țară cât și în străinătate;
17. asigură activități de formare profesională și de furnizare servicii de educație ecologică și forestieră;
18. încheie contracte de parteneriat cu instituții de învățământ care au ca scop educația și conștientizarea privind protecția mediului, inclusiv a faunei cinegetice;
19. asigură comunicarea cu publicul;

ș) susține în justiție, în nume propriu, dreptul de administrare asupra fondului forestier național proprietate publică și privată a statului și are calitate procesuală activă de a formula plângere împotriva hotărârilor comisiilor județene emise în procedura de reconstituire a dreptului de proprietate asupra terenurilor forestiere și de a formula acțiuni în constatarea nulității a actelor emise cu încălcarea prevederilor privind retrocedarea terenurilor forestiere, precum și calitate procesuală activă de a formula acțiuni în revendicarea terenurilor care fac parte din fondul forestier proprietate publică a Statului Român;

1. încheie parteneriate cu persoane juridice, instituții publice și unități de învățământ în vederea desfășurării de acțiuni în scop educativ și de conștientizare ecologică și forestieră, prin unitățile din structura sa.

ț) poate înființa asociații și fundații, potrivit legii.

**CAPITOLUL IV – Structura organizatorică și funcțională**

**Secțiunea 1 – Structura centrală**

**Art. 8.** - (1) Romsilva are o structură centrală cu rol de conducere, coordonare, îndrumare şi control, organizată pe direcții, servicii și/sau compartimente.

(2) Organigrama și regulamentul de organizare și funcționare a structurii centrale se aprobă prin hotărâre a Consiliului de administrație al Romsilva, denumit în continuare, CA, cu avizul conducătorului Autorității, în termen de 30 de zile de la data intrării în vigoare a prezentei hotărâri.

**Art. 9.** - (1) Structura centrală este condusă de directorul general al Romsilva, numit în condițiile Ordonanței de urgență a Guvernului nr. 109/2011 privind guvernanța corporativă a întreprinderilor publice, aprobată cu modificări și completări prin Legea nr. 111/2016, cu modificările și completările ulterioare.

(2) Directorul general este ordonator secundar de credite, în condițiile prevăzute de lege.

(3) În exercitarea atribuțiilor sale, directorul general emite decizii.

(4) Directorul general reprezintă Romsilva în raport cu terții și în justiție.

**Art. 10.** - (1) Directorii direcțiilor structurii centrale sunt angajați prin concurs cu contract de mandat pe o perioadă de 5 ani, cu posibilitatea prelungirii o singură dată cu aceeași perioadă, condiționat de promovarea concursului de angajare, organizat de către structura centrală, potrivit art. 13 alin. (3) din Legea nr. 331/2024, cu modificările și completările ulterioare.

(2) Directorul general al Romsilva stabilește indicatorii de performanță financiari, nefinanciari și specifici din contractul de mandat prevăzut la alin. (1), prin integrarea indicatorilor de performanță stabiliți de CA prin contractul de mandat pentru directorul general.

**Art. 11.** - Atribuțiile principale ale structurii centrale sunt:

1. coordonează activitățile pentru asigurarea integrității și gestionării durabile a fondului forestier pe care îl are în administrare sau pentru care prestează servicii silvice;
2. coordonează activitatea de amenajare a pădurilor proprietate publică a statului administrate de Romsilva și urmărește modul în care direcțiile silvice verifică implementarea amenajamentelor silvice de către ocoalele silvice din subordine;
3. asigură realizarea acțiunilor și lucrărilor de depistarea, prevenirea și combaterea bolilor și dăunătorilor pentru asigurarea stării fitosanitare corespunzătoare a pădurilor pe care le administrează sau pentru care prestează servicii silvice;
4. coordonează activitatea administrațiilor de arii naturale protejate pe care le are în administrare în vederea asigurării managementului conservării biodiversității și promovării dezvoltării durabile pe suprafața ariilor naturale protejate aflate în administrare;
5. coordonează realizarea lucrărilor necesare pentru regenerarea naturală și artificială a fondului forestier administrat sau pentru care prestează servicii silvice;
6. coordonează împădurirea terenurilor agricole și a celor degradate, precum și reconstrucția ecologică a pădurilor degradate;
7. coordonează activitatea de instalare de perdele forestiere de protecție a câmpurilor și căilor de comunicație;
8. coordonează desfășurarea activităților de valorificare a produselor specifice fondului forestier, vânătoare, pescuit și acvacultură;
9. coordonează activitățile de gestionare a fondurilor cinegetice și piscicole de munte administrate;
10. coordonează activitatea de creștere, exploatare, ameliorare și creștere a cabalinelor;
11. coordonează activitatea desfășurată de Muzeul Cinegetic al Carpaților „Posada” și a Complexului „Silva”;
12. asigură realizarea marketing-ului produselor comercializate de Romsilva;
13. coordonează programul de dezvoltare a rețelei de drumuri forestiere și căi ferate forestiere, precum și programul lucrărilor de amenajare a bazinelor hidrografice torențiale;
14. asigură managementul resurselor umane pentru structura centrală și coordonează prin proceduri unitare managementul resurselor umane din direcțiile silvice;
15. coordonează activitatea de achiziții publice la nivelul Romsilva, inițiază și derulează proceduri de achiziții publice, cu excepția achizițiilor centralizate realizate de ONAC;
16. asigură evidența financiar-contabilă, urmărește gestionarea fondurilor bugetare alocate, organizarea logistică și administrativă pentru Romsilva și îndrumă metodologic unitățile din structura sa;
17. asigură realizarea auditului public intern și implementarea Ordinului Secretarului general al Guvernului nr. 600/2018 privind aprobarea Codului controlului intern managerial al entităților publice;
18. încheie contracte de finanțare a investițiilor din fonduri externe nerambursabile, credite interne și externe și alte surse de finanțare potrivit legii;
19. realizează controlul financiar de gestiune pentru Romsilva prin structură proprie;

**ș)** reprezintă și susține interesele Romsilva, în raporturi cu autoritățile jurisdicționale, instanțele de judecată, organele de urmărire penală, autoritățile administrației publice locale, unitățile de poliție și jandarmerie, inclusiv în comisiile județene și locale de fond funciar, având toate competențele juridice prevăzute de legislația în vigoare;

**t)** coordonează activitățile de punere în valoare, recoltare și valorificare a masei lemnoase din fondul forestier administrat;

**ț)** asigură activitatea juridică pentru structura centrală și coordonează activitatea juridică din direcțiile silvice;

**u)** gestionează fondurile de investiții alocate de la bugetul de stat, credite interne și externe, precum și fondul de accesibilizare și fondul de conservare și regenerare a pădurilor.

**Secțiunea a 2-a – Direcțiile silvice**

**Art. 12.** - (1) În termen de 30 zile de la data intrării în vigoare a prezentei hotărâri, în structura direcțiilor silvice, se pot organiza servicii și/sau compartimente prin organigrama aprobată prin hotărârea CA, cu avizul conducătorului Autorității.

(2) În termen de 30 zile de la data intrării în vigoare a prezentei hotărâri, la propunerea directorului general, și cu avizul conducătorului Autorității, CA aprobă regulamentul de organizare și funcționare a direcțiilor silvice.

(3) Sediile administrative care nu mai sunt utilizate ca urmare a aplicării prezentei hotărâri se pot închiria în condiții de eficiență economică sau se pot utiliza de alte entități din subordinea/coordonarea Autorității, în condițiile legii. În termen de 60 zile de la data intrării în vigoare a prezentei hotărâri, CA transmite Autorității o listă cu imobilele deținute în proprietate și gradul lor de uzură și de utilizare.

(4) Serviciile și compartimentele tehnice de specialitate silvică din structura direcțiilor silvice pot avea reprezentant la nivel județean.

**Art. 13. -** (1) Direcțiile silvice sunt conduse de către un director.

(2) Directorii direcțiilor silvice sunt angajați prin concurs cu contract de mandat pe o perioadă de 5 ani, cu posibilitatea prelungirii o singură dată cu aceeași perioadă, condiționat de promovarea concursului de angajare, organizat de către structura centrală potrivit art. 13 alin. (3) din Legea nr. 331/2024, cu modificările și completările ulterioare.

(3) Directorul general al Romsilva stabilește indicatorii de performanță financiari, nefinanciari și specifici din contractul de mandat prevăzut la alin. (2).

(4) Atribuțiile şi competențele directorilor se stabilesc prin regulamentul prevăzut la art. 12 alin. (2).

(5) Directorii direcțiilor silvice reprezintă interesele și îndeplinesc atribuțiile Romsilva pe raza teritorială de competență stabilită prin prezenta hotărâre.

**Art. 14.** – (1) Atribuțiile principale ale direcțiilor silvice sunt:

1. asigură funcționarea ocoalelor silvice pentru aplicarea regimului silvic în suprafețele de fond forestier administrat și pentru care prestează servicii silvice, inclusiv în suprafețele de fond forestier pentru care legea nu obligă la elaborarea unui amenajament silvic, din raza de competență teritorială;
2. asigură funcționarea subunităților prevăzute la art. 15 alin. (1) lit. b)-d);
3. implementează și asigură respectarea cerințelor din standardele de certificare a managementului forestier în vederea menținerii certificatelor dobândite;
4. încheie, în numele Romsilva, contracte de administrare sau prestare servicii silvice pentru alți proprietari de fond forestier decât statul cu suprafață mai mare de 10 ha pe proprietar, din raza de competență teritorială;
5. asigură realizarea și menținerea unei stări fitosanitare corespunzătoare în pădurile administrate prin organizarea acțiunilor necesare pentru depistarea, prevenirea şi combaterea bolilor şi dăunătorilor;
6. asigură integritatea fondului forestier și soluționează ocupațiile/litigiile existente la terenurile din fondul forestier proprietate publică a statului, înregistrate la ocoalele silvice din subordine;
7. urmăresc modul de implementare a prevederilor amenajamentelor silvice de către ocoalele silvice din subordine;
8. organizează licitațiile/negocierile și încheie, în numele Romsilva, contractele de vânzare-cumpărare a lemnului „pe picior” și a materialelor lemnoase valorificate „fasonat”, din raza de competență teritorială;
9. coordonează identificarea zonelor cu risc ridicat la tăieri ilegale în ocoalele silvice din subordine, și organizează acțiuni de prevenire, cu precădere în aceste zone;
10. reprezintă și susțin interesele Romsilva, în raporturi cu autoritățile jurisdicționale, organele de urmărire penală, autoritățile administrației publice locale, unitățile de poliție și jandarmerie, inclusiv în comisiile județene și locale de fond funciar, având toate competențele juridice prevăzute de legislația în vigoare, din raza de competență teritorială;
11. organizează și răspund de înscrierea în sistemul integrat de cadastru și carte funciară a dreptului de proprietate publică a statului asupra fondului forestier, inclusiv a terenurilor preluate în fond forestier prin compensare în cadrul aprobărilor de scoatere definitivă din fond forestier cu compensare, a celor cumpărate și primite prin donație și a altor imobile din domeniul public aflate în administrare și patrimoniul privat al Romsilva;
12. asigură evidența financiar-contabilă, organizarea logistică și administrativă pentru activitatea proprie, pe categorii de activități;
13. verifică și consolidează evidența financiar contabilă a subunităților fără personalitate juridică din structura acesteia;
14. propun și înaintează spre aprobarea CA programul de investiții pentru direcția silvică și subunitățile fără personalitate juridică din structura acesteia;
15. asigură, în numele Romsilva, organizarea procesului de achiziții publice și încheie contracte de achiziții publice pentru lucrări, produse, bunuri și/sau servicii pentru direcția silvică și subunitățile fără personalitate juridică din structura acesteia, cu excepția celor organizate de structura centrală/Oficiul Național pentru Achiziții Centralizate;
16. asigură managementul resurselor umane din cadrul direcției silvice și a subunităților fără personalitate juridică din structura acesteia, potrivit prevederilor legale și mandatelor acordate de directorul general;
17. încheie, în numele Romsilva, contracte de finanțare cu fonduri de la bugetul de stat și fonduri externe, în baza mandatului directorului general, pentru proiectele și obiectivele de investiții din raza de competență teritorială;
18. încheie, în numele Romsilva, parteneriate cu instituții de învățământ și alte persoane juridice, ce au ca scop educația forestieră/ecologică și conștientizarea privind protecția mediului;
19. asigură transparența prin publicarea deciziilor/hotărârilor de interes public, a activităților care vizează relațiile cu comunitățile locale și alte entități publice și private, în condițiile prevăzute de legislația în vigoare;
20. gestionează situațiile de urgență apărute ca urmare a manifestării fenomenelor meteorologice periculoase şi a factorilor vătămători de pe raza de competență teritorială, conform reglementărilor în vigoare.

**Art. 15. -** (1) În structura organizatorică a direcțiilor silvice pot funcționa, la nivel regional, județean, respectiv la nivelul uneia sau mai multor unități administrativ-teritoriale, următoarele subunități fără personalitate juridică, ca puncte de lucru, separate contabil și funcțional:

a) ocoale silvice de stat;

b) secții pentru exploatarea lemnului;

c) secții pentru întreținerea și repararea drumurilor forestiere și a căilor ferate forestiere;

d) centre pentru valorificarea produselor nelemnoase specifice fondului forestier național, creșterea și valorificarea vânatului, salmonicultură și piscicultură.

(2) În termen de 30 zile de la data intrării în vigoare a prezentei hotărâri se aprobă Metodologia pentru înființarea și organizarea subunităților din structura direcțiilor silvice, prin ordin al conducătorului Autorității, la propunerea CA.

(3) În termen de 60 zile de la data intrării în vigoare a prezentei hotărâri, organigrama și regulamentul de organizare și funcționare pentru fiecare tip de subunitate se aprobă prin hotărârea CA, la propunerea conducătorului subunității și cu avizul directorului direcției silvice în a cărei structură funcționează.

(4) Indicatorii pentru activitatea tehnică, comercială și economică a subunităților prevăzute la alin. (1) sunt stabiliți anual de directorul unității în care funcționează, la propunerea subunității. Activitatea subunităților de la alin. (1) lit. b)-d) se desfășoară doar în condiții de eficiență economică.

(5) Înființarea subunităților prevăzute la alin. (1) lit. b)-d) are la bază o fundamentare tehnico-economică și se realizează prin hotărâre a CA la propunerea directorului general.

(6) Anual, CA analizează îndeplinirea indicatorilor stabiliți la alin. (2) și decide dacă activitatea subunităților de la alin. (1) lit. b)-d) continuă.

(7) Analiza eficienței economice a subunităților de la alin. (1) lit. b) și c) nu include activitățile prestate în următoarele situații:

a) intervențiile în situații de urgență;

b) exploatarea partizilor/grupajelor de partizi rămase neadjudecate în urma derulării a 3 proceduri de valorificare pe picior și a unei proceduri de contractare servicii de exploatare forestieră.

(8) Subunitățile direcțiilor silvice se organizează în compartimente/districte și formații de lucru, conform organigramei aprobate în condițiile alin. (3).

(9) Direcția silvică are obligația să țină evidența contabilă în mod distinct pentru fiecare subunitate de la alin. (1) lit. b)-d).

**Art. 16**. - (1) Conducerea subunității este asigurată de un șef de ocol sau coordonator de secție/centru.

(2) Șefii de ocoale silvice sunt angajați prin concurs cu contract de mandat pe o perioadă de 5 ani, cu posibilitatea prelungirii o singură dată cu aceeași perioadă, condiționat de promovarea concursului de angajare, organizat de către structura centrală de conducere a Romsilva, potrivit art. 13 alin. (1) din Legea nr. 331/2024, cu modificările și completările ulterioare.

(3) Directorul general al Romsilva stabilește indicatorii de performanță financiari, nefinanciari și specifici din contractul de mandat prevăzut la alin. (2), în baza propunerilor venite din partea conducerii direcției silvice care are în subordonare ocolul silvic, în funcție de resursele existente la nivelul acestuia.

(4) Directorul direcției silvice stabilește indicatorii de performanță financiari, nefinanciari și specifici pentru șefii subunităților de la art. 15 alin. (1) lit. b)-d).

**Art. 17**. – (1) Ocoalele silvice au ca principală atribuție asigurarea managementului durabil al fondului forestier aflat în administrare, precum și asigurarea de servicii silvice tehnice pentru pădurile sau vegetația forestieră aparținând altor proprietari decât statul, inclusiv pentru vegetația din afara fondului forestier.

(2) Ocoalele silvice urmăresc execuția contractelor de vânzare a lemnului și a materialelor lemnoase fasonate încheiate conform prevederilor art. 14 alin. (1) lit. h) și încasează contravaloarea acestora.

(3) Ocoalele silvice asigură vânzarea directă către persoane fizice a materialelor lemnoase fasonate din platforma primară.

(4) Ocoalele silvice încheie, în numele Romsilva, contracte de administrare sau prestare servicii silvice cu alți proprietari de fond forestier decât statul cu suprafață mai mică sau egală cu 10 ha pe proprietar, din raza de competență teritorială.

(5) Atribuțiile principale ale ocoalelor silvice sunt:

1. realizează activitatea de pază a fondului forestier pe care îl are în administrare, pentru care prestează servicii silvice sau care este preluat în pază cu act de constatare;
2. implementează prevederile amenajamentelor silvice și raportează anual direcțiilor silvice cu privire la modul de aplicare a amenajamentelor;
3. asigură starea fitosanitară corespunzătoare a pădurilor administrate, organizând acțiunile necesare pentru depistarea, prevenirea și combaterea bolilor și dăunătorilor;
4. asigură producția de puieți forestieri pentru necesarul propriu sau pentru valorificare prin vânzare;
5. elaborează documentațiile tehnico-economice ale lucrărilor care se execută în raza de competență a acestuia și le supune aprobării direcției silvice;
6. gestionează depozitele permanente și valorifică materialele lemnoase din acestea;
7. asigură gestionarea fondurilor cinegetice atribuite, după caz;
8. organizează și asigură măsuri pentru prevenirea și stingerea incendiilor, asigură dotarea pichetelor și a punctelor din dotare, cu uneltele și utilajele necesare, conform prevederilor legale.

**Art. 18. -** (1) Activitatea de exploatare forestieră în regie proprie din cadrul unei direcții silvice se realizează prin subunitatea/subunitățile prevăzută/prevăzute la art. 15 alin. (1) lit. b).

(2) Activitatea de întreținere și repararea drumurilor forestiere și a căilor ferate forestiere în regie proprie din cadrul unei direcții silvice se realizează prin subunitatea prevăzută la art. 15 alin. (1) lit. c).

(3) Activitatea de valorificare a produselor nelemnoase specifice FFN, creștere și valorificare a vânatului, salmonicultură și piscicultură din cadrul unei direcții silvice se realizează prin subunitatea prevăzută la art. 15 alin. (1) lit. d).

**Secțiunea a 3-a – Unitățile cu personalitate juridică**

**Art. 19**. – (1) În subordinea Romsilva funcționează unități cu personalitate juridică prevăzute în anexa nr. 2 la prezenta hotărâre, cu atribuții în domeniul administrării ariilor naturale protejate, în activitatea de creștere, exploatare și ameliorare a cabalinelor de rasă și educație forestieră și de mediu.

(2)Organigrama și regulamentul de organizare și funcționare al unităților prevăzute la alin. (1) se aprobă prin hotărâre a CA, cu avizul conducătorului Autorității.

**Art. 20.** – (1) Unitățile cu personalitate juridică prevăzute în anexa nr. 2 sunt conduse de un director.

(2) Directorii unităților cu personalitate juridică sunt angajați prin concurs cu contract de mandat pe o perioadă de 5 ani, cu posibilitatea prelungirii o singură dată cu aceeași perioadă, condiționat de promovarea concursului de angajare, organizat de către CA, potrivit art. 13 alin. (3) din Legea nr. 331/2024, cu modificările și completările ulterioare.

(3) Directorul general al Romsilva stabilește indicatorii de performanță financiari, nefinanciari și specifici din contractul de mandat prevăzut la alin. (2).

**Art. 21.** – (1) Unitățile cu personalitate juridică prevăzute la pct. 1-22 din anexa nr. 2 sunt structuri de administrare special constituite în conformitate cu prevederile art. 16 alin. (2) și art. 18 alin. (1) lit. b din Ordonanța de urgență a Guvernului nr. 57/2007, aprobată cu modificări și completări prin Legea nr. 49/2011, cu modificările și completările ulterioare.

(2) Unitățile prevăzute la alin. (1) participă la procedurile de atribuire a administrării ariilor naturale protejate organizate în conformitate cu prevederile art. 18 alin. (4) din Ordonanța de urgență a Guvernului nr. 57/2007, aprobată cu modificări și completări prin Legea nr. 49/2011, cu modificările și completările ulterioare.

**Art. 22. -** Atribuțiile principale ale unităților prevăzute la art. 20 alin. (1) sunt:

1. asigură managementul conservării biodiversității și promovarea dezvoltării durabile a parcurilor naționale, a parcurilor naționale, a parcurilor naturale, a ariilor naturale protejate care se suprapun geografic cu acestea și a altor arii naturale protejate preluate în administrare de la autoritatea responsabilă, conform prevederilor legale și contractelor de administrare încheiate cu aceasta;
2. implementează și după caz, participă în calitate de partener, la implementarea proiectelor dedicate conservării biodiversității și ariilor naturale protejate;
3. propun tarifele pentru serviciile prestate/oferite terților spre aprobare prin ordin al conducătorului Autorității, în conformitate cu prevederile art. 30 din Ordonanța de urgență a Guvernului nr. 57/2007, aprobată cu modificări și completări prin Legea nr. 49/2011, cu modificările și completările ulterioare;
4. elaborează regulamentele și planurile de management ale ariilor naturale protejate administrate;
5. propune componența Consiliilor Științifice, Consiliilor Consultative de Administrare precum și regulamentele de organizare și funcționare ale acestora;
6. elaborează și transmite anual autorității responsabile, rapoartele anuale de activitate privind administrarea ariilor naturale protejate atribuite, conform obligațiilor contractuale asumate;
7. analizează şi emit avize, puncte de vedere, condiții specifice în condițiile legii, pentru planuri, programe, activități și lucrări propuse în ariile naturale protejate pe care le administrează.

**Art. 23. -** Unitatea cu personalitate juridică prevăzută la pct. nr. 23 din anexa nr. 2 este organizată și funcționează în conformitate cu prevederile art. 4 din Ordonanța de urgență a Guvernului nr. 139/2002 privind desființarea Societății Naționale Cai de Rasă - S.A. şi preluarea patrimoniului acesteia de către Regia Națională a Pădurilor, aprobată cu modificări prin Legea nr. 24/2003, cu modificările și completările ulterioare.

**Art. 24. -** Unitateacu personalitate juridică prevăzută la pct. nr. 24 din anexa nr. 2 are rolul de conservare a patrimoniului cinegetic național și desfășoară activități educative pentru dezvoltarea și conștientizarea importanței gestionării durabile a resurselor naturale și de conservare a biodiversității.

**CAPITOLUL V – Structura de conducere**

**Art. 25.** -  Structura de conducere a Romsilva este constituită din:

a) consiliul de administrație;

b) directorul general.

**Art. 26.** - (1) CA este numit în condițiile Ordonanței de urgență a Guvernului nr. 109/2011, aprobată cu modificări și completări prin Legea nr. 111/2016, cu modificările și completările ulterioare, prin ordin al conducătorului Autorității.

(2) Președintele consiliului de administrație este unul dintre administratori și este ales prin vot secret de către aceștia.

(3) Președintele consiliului de administrație nu poate fi numit și director general.

**Art. 27.**- CA are următoarele atribuții principale:

* 1. aprobă regulamentul propriu de organizare și funcționare;
	2. numește şi revocă directorul general, căruia îi deleagă atribuțiile conducerii executive, în condițiile legii, şi stabilește remunerația acestuia, potrivit prevederilor Ordonanței de urgență a Guvernului nr. 109/2011, aprobată cu modificări și completări prin Legea nr. 111/2016, cu modificările şi completările ulterioare;
	3. încheie contractul de mandat cu directorul general, în condițiile legii;
	4. aprobă indicatorii de performanță financiari, nefinanciari și specifici, anexă la contractul de mandat al directorului general;
	5. aprobă programul de investiții pentru direcțiile silvice și subunitățile fără personalitate juridică din structura acestora, care urmează să fie realizate potrivit obiectului său de activitate și finanțate din surse proprii și din credite bancare, potrivit legii;
	6. aprobă organigrama și regulamentul privind atribuțiile structurii centrale a Romsilva;
	7. aprobă organigramele și regulamentele privind atribuțiile direcțiilor silvice și subunităților acestora, precum și al unităților cu personalitate juridică prevăzute în anexa nr. 2;
	8. propune Metodologia pentru înființarea și organizarea subunităților din structura direcțiilor silvice;
	9. aprobă înființarea sau, după caz, desființarea subunităților şi a punctelor de lucru din structura Romsilva, în condiții de eficiență economică;
	10. analizează şi aprobă programele anuale de activitate tehnică, economică, de cercetare științifică pentru care finanțarea este asigurată din sursele proprii ale Romsilva;
	11. aprobă regulamentul propriu privind organizarea pazei fondului forestier administrat, la propunerea directorului general;
	12. hotărăște asocierea Romsilva cu persoane fizice şi juridice, din țară sau din străinătate, pentru realizarea unor activități de interes comun, corespunzătoare obiectului său de activitate care implică contribuții financiare;
	13. avizează bugetul de venituri şi cheltuieli şi aprobă situațiile financiare;
	14. aprobă nivelul creditelor necesare, fundamentează şi solicită alocații şi subvenții pentru investiții şi alte activități specifice;
	15. stabilește şi aprobă modalitatea de repartizare către unitățile din structura Romsilva a patrimoniului acesteia;
	16. aprobă scoaterea la vânzare a activelor din proprietatea privată a Romsilva, în condițiile legii;
	17. negociază contractul colectiv de muncă;
	18. verifică funcționarea sistemului de control intern managerial, implementarea politicilor contabile şi realizarea planificării financiare;
	19. solicită și aprobă programe de conformare propuse de direcțiile silvice pentru remedierea unor deficiențe organizatorice și manageriale în valorificarea lemnului și asigurarea integrității fondului forestier și poate dispune suspendarea organizării de licitații până la implementarea programelor de conformare;
	20. evaluează activitatea directorului general, conform procedurii prevăzute la art. 35 alin. (1);
	21. raportează autorității publice tutelare modul de îndeplinire a indicatorilor-cheie de performanță în conformitate cu prevederile Ordonanței de urgență a Guvernului nr. 109/2011, aprobată cu modificări și completări prin Legea nr. 111/2016, cu modificările și completările ulterioare;
	22. prezintă Autorității, la începutul fiecărui an, programul de activitate al Romsilva pe anul în curs;
	23. supervizează sistemul de transparență şi de comunicare publică a Romsilva;
	24. constituie comitetul de audit în conformitate cu prevederile Ordonanței de urgență a Guvernului nr. 109/2011, aprobată cu modificări și completări prin Legea nr. 111/2016, cu modificările și completările ulterioare;
	25. aprobă depunerea cererilor de finanțare și implementarea proiectelor cu finanțare națională și/sau externă de către unitățile Romsilva în calitate de lider sau partener de proiect;
	26. aprobă, cu avizul conducătorului Autorității, metodologia de organizare a procedurii de selecție pentru ocuparea posturilor aferente funcțiilor de conducere pentru care Legea nr. 331/2024, cu modificările și completările ulterioare, prevede contract de mandat;
	27. aprobă cererile de sponsorizare, în bani sau natură, cu respectarea prevederilor legale în vigoare;
	28. aprobă desfășurarea de către entități terțe de activități/lucrări propuse a fi realizate în cadrul unor proiecte de cercetare-dezvoltare în domeniul silvic, în fondul forestier proprietate publică a statului aflat în administrarea Romsilva;
	29. emite avize specifice domeniului de activitate, în condițiile legii.
	30. aprobă procedurile de evaluare a personalului Romsilva care își desfășoară activitatea atât cu contract de mandat, cât și cu contract individual de muncă;
	31. poate delega unui director din structura centrală atribuțiile directorului general pentru perioada în care acesta nu și le poate exercita.

**Art. 28.** - CA se întrunește în ședință ordinară lunar, la convocarea președintelui acestuia, şi în ședință extraordinară ori de câte ori este necesar, la convocarea președintelui sau la cererea unei treimi din numărul membrilor consiliului de administrație.

Art. 29.– Atribuțiile principale ale directorului general sunt:

* 1. asigură organizarea, conducerea şi gestionarea activității curente a Romsilva;
	2. răspunde de ducerea la îndeplinire a obiectivelor şi indicatorilor de performanță financiari, nefinanciari și specifici stabiliți prin contractul de mandat;
	3. angajează, în condițiile legii și a procedurii de la art. 34 alin. (3), personalul Romsilva;
	4. încheie contractele de mandat, în condițiile legii, pentru directorii direcțiilor din cadrul structurii centrale și a unităților prevăzute în anexele nr. 1 și 2 la prezenta hotărâre și șefii ocoalelor silvice, stabilind remunerația acestora;
	5. stabilește indicatorii de performanță financiari, nefinanciari și specifici din contractele de mandat pentru directorii direcțiilor din cadrul structurii centrale, a unităților prevăzute în anexele nr. 1 și 2 la prezenta hotărâre și pentru șefii ocoalelor silvice;
	6. evaluează realizarea indicatorilor de performanță financiari, nefinanciari și specifici din contractele de mandat pentru directorii direcțiilor din cadrul structurii centrale, a unităților prevăzute în anexele nr. 1 și 2 la prezenta hotărâre și pentru șefii ocoalelor silvice, iar în situația neîndeplinirii acestora la nivelul minim stabilit, poate revoca contractele de mandat;
	7. stabilește măsuri pentru angajarea răspunderii disciplinare și patrimoniale a personalului Romsilva, în cazul neîndeplinirii sau îndeplinirii necorespunzătoare a obligațiilor de serviciu, în conformitate cu legislația în vigoare;
	8. reprezintă şi angajează Romsilva prin semnătură, în relațiile cu terțe persoane fizice sau juridice din țară ori din străinătate, în limita competențelor aprobate de consiliul de administrație şi în condițiile legii;
	9. elaborează regulamentul propriu privind organizarea pazei fondului forestier administrat;
	10. poate delega atribuții directorilor direcțiilor silvice;
	11. stabilește persoanele care exercită atribuțiile directorilor structurilor Romsilva pentru perioada în care aceștia nu și le pot exercita.

**CAPITOLUL VI – Dispoziții finale și tranzitorii**

**Art. 30. –** (1)Romsilva asigură veniturile necesare realizării obiectului său de activitate în conformitate cu prevederile art. 32 alin. (5) din Legea nr. 331/2024, modificările și completările ulterioare.

(2) Cheltuielile generale de administrație ale structurii centrale și cheltuielile indirecte ale direcțiilor silvice sunt asigurate din veniturile subunităților acestora și se distribuie potrivit metodologiei aprobate prin hotărâre a CA în termen de 60 zile de la data intrării în vigoare a prezentei hotărâri.

(3) Cheltuielile unităților cu personalitate juridică prevăzute în anexa nr. 2 sunt asigurate din veniturile proprii și de la bugetul Romsilva, în condițiile legii.

(4) Cheltuielile pentru întreținerea cabalinelor din Herghelia Națională, în număr maxim de 2.060 capete cabaline, care sunt proprietate publică a statului, patrimoniu genetic național, precum şi cheltuielile pentru promovarea în Herghelia Națională a cabalinelor necesare pentru împrospătarea acesteia se finanțează de la bugetul de stat, prin bugetul Autorității şi prin bugetul Regiei Naționale a Pădurilor – Romsilva, în conformitate cu art. 6 alin. (1) din Ordonanța de urgență a Guvernului nr. 139/2002, aprobată cu modificări prin Legea nr. 24/2003, cu modificările și completările ulterioare.

**Art. 31.**-  (1) Romsilva întocmește anual bugetul de venituri şi cheltuieli și îl transmite Autorității pentru a fi supus aprobării Guvernului în conformitate cu prevederile art. 4 alin. (1) lit. a. din Ordonanța Guvernului nr. 26/2013 privind întărirea disciplinei financiare la nivelul unor operatori economici la care statul sau unităţile administrativ-teritoriale sunt acţionari unici ori majoritari sau deţin direct ori indirect o participație majoritară, aprobată cu completări prin Legea nr. 47/2014, cu modificările și completările ulterioare.

(2) Situațiile financiare ale Romsilva se supun aprobării CA, potrivit legii.

**Art. 32.**- Exercițiul financiar începe la data de 1 ianuarie şi se încheie la data de 31 decembrie ale fiecărui an.

**Art. 33.** - Controlul intern al activității se realizează de către structura centrală a Romsilva, iar auditul statutar se realizează conform legii.

**Art. 34.** – (1) Personalul Romsilva angajat la data intrării în vigoare a prezentei hotărâri se preia de structurile organizatorice prevăzute de prezenta hotărâre.

(2) Angajații Romsilva își desfășoară activitatea în cadrul direcțiilor silvice existente la data intrării în vigoare a prezentei hotărâri, dar nu mai târziu de termenul stabilit de art. 12 alin. (1) pentru aprobarea noilor organigrame ale direcțiilor silvice prevăzute în anexa nr. 1.

(3) Începând cu data intrării în vigoare a prezentei hotărâri, angajarea personalului silvic și a celorlalte categorii de personal cu studii superioare se face prin concurs, organizat la sediul structurii centrale, cu înregistrare audio și video a susținerii probelor de concurs.

(4) În cazul în care angajații Romsilva exercită o funcție de conducere în baza unui mandat, pe perioada acestuia contractul individual de muncă este suspendat.

(5) Salarizarea personalului Romsilva se face în conformitate cu prevederile bugetului aprobat și ale contractului colectiv de muncă, și cu respectarea următoarelor principii:

1. principiul nediscriminării, în sensul eliminării oricăror forme de discriminare şi instituirii unui tratament egal cu privire la personalul care prestează aceeași activitate şi are aceeași vechime în muncă şi în funcție;
2. principiul egalității, prin asigurarea de venituri salariale nete egale pentru muncă cu valoare egală;
3. principiul ierarhizării, pe verticală, cât şi pe orizontală, în cadrul aceluiași domeniu, în funcție de complexitatea şi importanța activității desfășurate;
4. principiul transparenței mecanismului de stabilire a drepturilor salariale, în sensul asigurării predictibilității salariale pentru personalul angajat;
5. principiul sustenabilității financiare, în sensul stabilirii nivelului de salarizare astfel încât să se asigure respectarea plafoanelor cheltuielilor de personal ale bugetului aprobat, în condițiile legii;
6. principiul publicității în sensul transparenței veniturilor de natură salarială, precum şi a altor drepturi în bani şi/sau în natură pentru toate funcțiile din aparatul Romsilva.

(6) Indicatorii de performanță financiari, nefinanciari și specifici din contractele de mandat încheiate în baza prevederilor art. 13 alin. (3) din Legea nr. 331/2024, cu modificările și completările ulterioare, includ indicatorii stabiliți în anexa nr. 3. Este obligatorie îndeplinirea a jumătate plus unu a indicatorilor din fiecare categorie în parte. Nivelul minim de îndeplinire al indicatorilor poate fi redus doar în cazuri bine justificate.

**Art. 35.** - (1) Evaluarea profesională a personalului Romsilva se face anual conform procedurii aprobate de CA în termen de 90 zile de la data publicării prezentei hotărâri.

(2) În termen de 30 zile de la data intrării în vigoare a prezentei hotărâri, CA aprobă, cu avizul conducătorului Autorității, metodologia de organizare a procedurii de selecție pentru ocuparea posturilor aferente funcțiilor de conducere pentru care Legea nr. 331/2024, cu modificările și completările ulterioare, prevede contract de mandat.

**Art. 36.** – (1) În termen de 120 zile de la data intrării în vigoare a prezentei hotărâri, CA înaintează Autorității un plan de măsuri pentru debirocratizarea și digitalizarea funcționării interne a Romsilva.

(2) În termen de 120 zile de la data intrării în vigoare a prezentei hotărâri, CA înaintează Autorității un regulament de etică pentru personalul Romsilva prin care să aplice prevederile art. 138 din Legea nr. 331/2024, cu modificările și completările ulterioare, privind conflictul de interese.

(3) În termen de 90 zile de la data intrării în vigoare a prezentei hotărâri, CA înaintează Autorității un plan de eficientizare a activității de exploatare a imobilelor Romsilva dedicate turismului astfel încât această activitate să se desfășoare în condiții de eficiență economică.

**Art. 37.** - Anexele nr. 1-3 fac parte integrantă din prezenta hotărâre.

Art. 38. - La data intrării în vigoare a prezentei hotărâri, Hotărârea Guvernului nr. 229/2009 privind reorganizarea Regiei Naționale a Pădurilor-Romsilva și aprobarea regulamentului de organizare și funcționare, publicată în Monitorul Oficial al României, Partea I nr. 162 din 16 martie 2009, cu modificările și completările ulterioare, se abrogă.

**PRIM-MINISTRU**

**Ilie-Gavril BOLOJAN**

**Anexa nr. 1**

**Unitățile fără personalitate juridică**

**din structura Regiei Naționale a Pădurilor - Romsilva**

|  |  |  |  |
| --- | --- | --- | --- |
| **Nr. crt.** | **Denumirea direcției** | **Raza de competență (județul)** | **Sediul unității** |
| 1. | Direcția Silvică Banat | Caraș-SeverinTimiș | Municipiul Reșița, județul Caraș-Severin |
| 2. | Direcția Silvică Crișana | AradBihor | Municipiul Arad, județul Arad |
| 3. | Direcția Silvică Maramureș | Bistrița-NăsăudMaramureșSatu-Mare | Municipiul Baia-Mare, județul Maramureș |
| 4. | Direcția Silvică Moldova Centru | IașiNeamțVaslui | Municipiul Piatra-Neamț, județul Neamț |
| 5. | Direcția Silvică Moldova Nord | BotoșaniSuceava | Municipiul Suceava, județul Suceava |
| 6. | Direcția Silvică Moldova Sud | BacăuGalațiVrancea | Municipiul Bacău, județul Bacău |
| 7. | Direcția Silvică Muntenia | Municipiul BucureștiDâmbovițaGiurgiuIlfovPrahovaTeleorman | Municipiul Ploiești, județul Prahova |
| 8. | Direcția Silvică Oltenia Est | ArgeșOltVâlcea | Municipiul Pitești, județul Argeș |
| 9. | Direcția Silvică Oltenia Vest | DoljGorjMehedinți | Municipiul Târgu-Jiu, județul Gorj |
| 10. | Direcția Silvică Sud-Est | BrăilaBuzăuCălărașiConstanțaIalomițaTulcea | Municipiul Tulcea, județul Tulcea |
| 11. | Direcția Silvică Transilvania Centru | BrașovCovasnaHarghitaMureșSibiu | Municipiul Târgu-Mureș, județul Mureș |
| 12. | Direcția Silvică Transilvania Vest | AlbaClujHunedoaraSălaj | Municipiul Deva, județul Hunedoara |
| 13. | Complex Silva |  | Str. Petricani nr. 9A, municipiul București, cod 023841 |

**Anexa nr. 2**

**Unitățile cu personalitate juridică**

**din subordinea Regiei Naționale a Pădurilor – Romsilva**

|  |  |  |  |
| --- | --- | --- | --- |
|  | **Nr. crt.** | **Denumirea unității** | **Sediul unității** |
|  | 1. | Administrația Parcului Natural Balta Mică a Brăilei | Str. Goleşti nr. 29, municipiul Brăila, judeţul Brăila, cod 810024 |
|  | 2. | Administrația Parcului Natural Bucegi | Str. Telecabinei nr.54, localitatea Bușteni, judeţul Prahova, cod 105500 |
|  | 3. | Administrația Parcului Naţional Buila - Vânturăriţa | Str. Pieţii nr. 7, oraşul Horezu, judeţul Vâlcea, cod 245800 |
|  | 4. | Administrația Parcului Naţional Călimani | Satul Şarul Dornei, comuna Şarul Dornei, nr. 54 C, judeţul Suceava, cod 727515 |
|  | 5. | Administrația Parcului Naţional Cheile Bicazului - Hăşmaş | Satul Izvorul Mureş, comuna Voşlăbeni, Strada Principală nr. 664, judeţul Harghita, cod 537355 |
|  | 6. | Administrația Parcului Naţional Cheile Nerei - Beuşniţa | Satul Sasca Montană, comuna Sasca Montană, nr. 194, judeţul Caraş-Severin, cod 327330 |
|  | 7. | Administrația Parcului Natural Comana | Str. Gellu Naum nr. 608, comuna Comana, judeţul Giurgiu, cod 087055 |
|  | 8. | Administrația Parcului Naţional Cozia | Str. Lotrului nr. 8A, oraşul Brezoi, judeţul Vâlcea, cod 245500 |
|  | 9. | Administrația Parcului Naţional Defileul Jiului | Str. Locotenent-Colonel Dumitru Petrescu nr. 3, municipiul Târgu Jiu, judeţul Gorj, cod 210182 |
|  | 10. | Administrația Parcului Naţional Domogled - Valea Cernei | Str. Uzinei nr. 9, oraşul Băile Herculane, judeţul Caraş- Severin, cod 325200 |
|  | 11. | Administrația Parcului Natural Grădiştea Muncelului - Cioclovina | Aleea Parcului nr. 21, municipiul Deva, judeţul Hunedoara, cod 330026 |
|  | 12. | Administrația Parcului Natural Lunca Mureşului | Pădurea Ceala FN, municipiul Arad, judeţul Arad, cod 2900 |
|  | 13. | Administrația Parcului Natural Munţii Maramureşului | Str. 22 Decembrie nr. 20, oraşul Vişeu de Sus, judeţul Maramureş, cod 435700 |
|  | 14. | Administrația Parcului Naţional Munţii Măcinului | Str. 9 Mai nr. 4 bis, municipiul Tulcea, judeţul Tulcea, cod 820026 |
|  | 15. | Administrația Parcului Naţional Munţii Rodnei | Str. Principală nr. 1.445, comuna Rodna, judeţul Bistriţa-Năsăud, cod 427245 |
|  | 16. | Administrația Parcului Naţional Piatra Craiului | Str. Topliţa nr. 150, oraşul Zărneşti, judeţul Braşov, cod 505800 |
|  | 17. | Administrația Parcului Natural Porţile de Fier | Str. Pamfil Șeicaru nr. 3, oraşul Orşova, judeţul Mehedinţi, cod 225200 |
|  | 18. | Administrația Parcului Natural Putna-Vrancea | Comuna Tulnici, judeţul Vrancea, cod 627365 |
|  | 19. | Administrația Parcului Naţional Retezat | Satul Nucşoara, comuna Sălaşu de Sus, nr. 284, judeţul Hunedoara, cod 337423 |
|  | 20. | Administrația Parcului Naţional Semenic - Cheile Caraşului | Str. Petru Maior nr. 69 A, municipiul Reşiţa, judeţul Caraş-Severin, cod 320112 |
|  | 21. | Administrația Parcului Natural Vânători-Neamţ | Str. Zimbrului nr. 2, comuna Vânători-Neamţ, judeţul Neamţ, cod 617500 |
|  | 22. | Administrația Parcului Natural Apuseni | Satul Sudrigiu, nr. 136, comuna Rieni, judeţul Bihor, cod 417419 |
|  | 23. | Direcția de creștere, exploatare şi ameliorare a cabalinelor  | Str. Petricani nr. 9A, municipiul Bucureşti, cod 023841. |
|  | 24. | Muzeul Cinegetic al Carpaţilor "Posada" | Str. Posada nr. 11, oraşul Comarnic, judeţul Prahova, cod 105700 |

**Anexa nr. 3**

**Indicatorii de performanță financiari, nefinanciari și specifici**

**pentru directorii direcțiilor silvice și șefii ocoalelor silvice**

**din structura Regiei Naționale a Pădurilor – Romsilva**

|  |  |  |
| --- | --- | --- |
|  | **Indicator de performanță** | **Nivel minim** |
|  | **A. Financiari** |  |
| 1. | productivitatea muncii ca raport dintre cifra de afaceri și numărul mediu scriptic de angajați raportat la anul 2024 | 1,05 |
| 2. | marja netă a profitului (profit net/cifra de afaceri netă\*100) | 7% |
| 3. | gradul de încasare a facturilor | 90% |
| 4. | timpul mediu de recuperare creanțe | 60 zile |
| 5. | gradul de încasare a penalităților de la partenerii contractuali | 90% |
|  | 1. **Nefinanciari**
 |  |
| 6. | evaluarea serviciilor prestate de către beneficiari | 85% beneficiari mulțumiți |
| 7. | numărul mediu de ore de formare per angajat | 18 ore/an |
| 8. | numărul de instruiri în materie de siguranță | 4 instruiri/an |
| 9. | numărul de interacțiuni cu comunitatea locală (ore de educație forestieră, prezentări în cadrul comunității) | 2 evenimente/an |
| 10. | numărul de parteneriate cu alte entități (instituții, ONG etc) | 2 |
| 11. | decizii definitive și irevocabile de obligare la plată a unor prejudicii | fără |
| 12. | valoarea prejudiciilor stabilite prin rapoarte de audit sau prin acte de constatare administrativă | sub 0.5% din veniturile din vânzarea lemnului |
| 13. | acte administrative de suspendare a activității subunităților din subordine | Maxim 1 pe an |
|  | 1. **Specifici**
 |  |
| 14. | suprafața de pădure pentru care paza pădurii se face utilizând mijloace de supraveghere video (procent din suprafața totală) | 30% |
| 15. | suprafața de fond forestier regenerată natural și artificial (procent din clasa de regenerare) | 100% |
| 16. | suprafața de fond forestier parcursă cu lucrări de îngrijire și conducere a arboretelor tinere (procent din suprafața prevăzută în planul anual al lucrărilor de îngrijire și conducere a arboretelor stabilit prin amenajament) | 100% |
| 17. | suprafață parcursă cu lucrări de monitorizare/ prevenire/ combatere a dăunătorilor (procent din acțiunile prevăzute prin documentațiile tehnico-economice anuale sau alte documente constatatoare) | 100% |
| 18. | volumul de lemn pus pe piață anual (procent din volumul anual stabilită prin amenajamentele silvice diminuat cu volumul produselor de igienă) | 85% |
| 19. | raportul dintre veniturile obținute din valorificarea produselor nelemnoase și valoarea resurselor alocate | 1,1 |
| 20. | gradul de practicabilitate în condiții de siguranță a rețelei de drumuri forestiere existente (procent din lungimea totală) | 85% |
| 21. | identificarea arborilor remarcabili, a arborilor habitat, a insulelor de îmbătrânire sau a altor elemente de biodiversitate (cf. art. 86 Legea 331/2024) (număr) | creștere 10%/an |
| 22. | număr controale în parchetele de exploatare forestieră | minim 1 control la 500 mc exploatați |
| 23. | verificarea volumului de materiale lemnoase expediate din platforma primară | minim 30% din volumul expediat verificat la ieșirea din fondul forestier  |
| 24. | dotarea cu echipamente pentru organizarea activității de pază a pădurii și asigurarea integrității fondului forestier | minim 2500 lei pe angajat cu atribuții de pază și control pe an |